सैह् चिटि्ठआ जो परती ने पढ़ना लगदी है कन्ने दोनों हत्थां सोग्गी अपणो थोबड़े दे भावां जो पूजदी 2 पीरियड पढ़ाणा चली जांदी है। बी. ए. च पढ़ा दे, दूए साल दे मुंडु कन्ने कुड़ियां हन । सारे अपणी 2 सितार लेई ने आई जांदे। सैह्‌बी अपणो थोबड़े पर झूठा सुआंग लीप्पी ने पृरिया मेद्‌दा कन्ने सितारा जो अपणो हत्थां च चुकी लैदी है कन्ने लगदी है छात्रां दे मणो दियां तारां जो सितारां पर तुआरना। जाल्हू सितारा पर चलदिआं तिसा दिआं अंगुलिआं थकी जांदिआं हन तां सैह् फिरी अपणो मणो दिआं तारां मंझा पल़चाई जादी है। मणो दी असली हालत बी कितणी मज़ाकिया है। था सै बेल्ला। ना कुसी दा डर तां ना कुसी दा फिकर। सै रेत्ता दे घर कन्ने नित्त नोए झगड़े सदा इ रतन तिसा पर भारू रैंह्‌दा। पर फिरी बी सेह् तिसा जो छैल लगदा। अपर जाल्हु बचकने दी खड्ड जुआनिआं दे मोड़े पर रूकी, तां पता नीं रतने दा सै रोब तिसा दे मणो मझा कजो गुतगुतालिआं करणा लग्गा। तिसा दा मणा चांह्‌दा जे रतन तिमा दिआं लम्बिआं कलाबन्ती अंगुलिआं जो दिक्खी ने खुशामद इ करदा रे मती बरी तिसा दिआं बाईं उछली 2 पौंदिआं कन्ने रतने दे लबड़ तसा दे मत्थे जो छूई 2 जांदे।